A fél csapatot pihentette a Real Madrid, mégis gálázott idegenben – VIDEÓ
6-2-re győztek a Deportivo La Coruna otthonában a spanyol bajnokságban.
Közel sem a legjobb összeállításában lépett pályára a Real Madrid a Deportivo La Coruna otthonában a spanyol élvonal 34. fordulójában: Ramos eltiltás, Bale és Pepe sérülés miatt hiányzott, míg Benzema, Carvajal, Casemiro, Modric és Keylor
Navas csak a kispadon kapott helyet, Cristiano Ronaldo pedig pihenhetett.

A királyi gárda a Casilla – Danilo, Nacho, Varane, Marcelo – James Rodríguez, Kovacic, Isco – Lucas Vázquez, Morata, Asensio tizeneggyel kezdett, csereként Casemiro, Mariano Díaz és Tejero
szállt be.

Ehhez képest a madridiak gáláztak, 6-2-re nyertek idegenben, ezzel ismét pontegyenlőséggel állnak a második helyen a Barcelona mögött – egy meccsel kevesebbel játszva. A Realból James Rodríguez kétszer, Morata, Lucas Vázquez, Casemiro és Isco egyszer volt eredményes.

Primera División, 34. forduló:

Deportivo La Coruna–Real Madrid 2-6
Később, csütörtök,
19.30: Alavés–Eibar
20.30: Sevilla–Celta Vigo
21.30: Athletic Bilbao–Real Betis
Korábban játszották:
Barcelona–Osasuna 7-1
Leganés–Las Palmas 3-0
Valencia–Real Sociedad 2-3
Sporting Gijón–Espanyol 1-1
Granada–Málaga 0-2
Atlético Madrid–Villarreal 0-1

Morata gólja (0-1)

James Rodríguez első gólja (0-2)

Florin Andone gólja (1-2)

Lucas Vázquez gólja (1-3)

James Rodríguez második gólja (1-4)

Isco gólja (1-5)

Joselu gólja (2-5)

Casemiro gólja (2-6)
Nemzetközi foci